b'\n_START_ARTICLE_\nElden\n_START_PARAGRAPH_\nElden eller Det brinner en Eld er et norsk, historisk musikkspill som har blitt oppf\xc3\xb8rt utend\xc3\xb8rs p\xc3\xa5 R\xc3\xb8ros i Tr\xc3\xb8ndelag hvert \xc3\xa5r siden 1994. _NEWLINE_Elden har rockemusikk og tekst av Bertil Reithaug og Arnfinn Str\xc3\xb8mmevold. Spelet handler om \xc3\xa5rene 1718\xe2\x80\x931719 da 10 000 svenske soldater under ledelse av Carl Gustaf Armfeldt gikk mot Trondheim for \xc3\xa5 ta over Norge etter ordre fra Karl XII. Halvparten ble sendt til R\xc3\xb8ros under ledelse av Reinhold Johan De la Barre hvor mye av handlingen finner sted. Spelet viser ogs\xc3\xa5 tilbaketoget (ogs\xc3\xa5 kalt d\xc3\xb8dsmarsjen) da 3000 soldater og hester d\xc3\xb8de i sn\xc3\xb8storm p\xc3\xa5 vei over grensefjella mot Sverige. Spelet framf\xc3\xb8res av profesjonelle akt\xc3\xb8rer samt frivillige amat\xc3\xb8rer og lokale skuespillerkrefter p\xc3\xa5 slagghaugene i bergstaden R\xc3\xb8ros og vises en dr\xc3\xb8y uke i slutten av juli/starten av august.'